《寒食游九仙乌石二山》
宋代·程师孟

城中无事喜寻山，千里提封并海宽。
宾客相从筵既冷，士民同出食犹寒。
芳园病叶堆何限，古院闲花落几般。
谁道异乡多感慨，登临迟却十年官。

作者简介：（1009—1086）宋苏州人，字公辟。仁宗景祐元年进士。历知南康军、楚州，提点夔州路刑狱，徙河东路。晋地山谷春夏多水，师孟出钱开渠筑堰，淤良田万八千顷。自江西转运使改知福州，治行为东南之最。累知广州、越州、青州，为政简严，痛惩豪恶，民为立生祠。